Farida Farichah

Farida Farichah (lahèr 20 Juli 1986) panèka  politikus Partai Kebangkitan Bangsa (PKB) sè ajabat mènangka bekkèl Menteri Koperasi sejjhâk 17 September 2025.Ulya, Fika Nurul; Chaterine, Rahel Narda; Akbar, Nawir Arsyad (17 September 2025). "Ini Daftar 11 Menteri, Wamen, dan Pimpinan Badan yang Dilantik Prabowo". kompas.com. Èaksès tangghâl 17 September 2025.

 Pendidikan 
Farida Farichah lahèr è Putatsari, Grobogan, 20 Juli 1986. Salèrana asakola è SDN 1 Putatsari (1992–1998) sambi ajhâr aghâma è  Madrasah Diniyah Miftahut Thullab, Kedungdung, Sampang, tor alanjut ka MTs Yarobi Grobogan (1998–2001) bân lulus kalabân predikat palèng bhâghus. Pendidikan pas lanjut ka SMAN 1 Grobogan (2001–2004) mènangka morèd sè andi' prèstasi kalabân nilai  ujian nasional palèng tèngghi.

Saellana jârèya, salèrana ètarèma è Universitas Negeri Semarang jurusan Pendidikan Kimia (2004–2008), aktif mènangka asistèn laboratorium bân pangarang artikel ilmiah, tor ajhâlâni pendidikan pesantren è Pondhuk Ahlussunnah Waljama’ah (2004–2008), Pondhuk Al-Ibriz Semarang (2008–2009). Taon 2008, salèrana lulus kalabân gellar sarjana pendidikan kimia. Salèrana pas alanjut studi è Institut Pertanian Bogor bân ollè gellar  Magister Sains Kimia (2011) kalabân predikat cum laude lèbât risèt tentang nanopartikel kitosan."Jejak Panjang Farida Farichah: Santri NU, Akademisi, Sekaligus Politisi Asal Grobogan Yang Kini Menjabat Wamen Koperasi". wartaphoto.net. 2025-09-17.Èaksès tangghâl  2025-09-17.

 Organisasi 
Sejjhâk ngodâ, Farida aktif dâlem organisasi morèd bân dâd-ngodâdhân. Salèrana toman ajabat dhâddhi Katua OSIS MTs Yarobi Grobogan, pas maso' ka struktur PW IPPNU Jhâbâ Tengnga (2007–2009). Karir organisasina èlanjut kalabân dhâddhi bekkèl  Sekretaris PP IPPNU (2009–2012) kantos èkaparcajâ mènangka Katua Umum PP IPPNU periode 2012–2015."Mengenal Farida Farichah, Wakil Menteri Koperasi RI". fraksipkb. 17 September 2025. Èaksès tangghâl  2025-09-17.

Saellana mamarè jabadhân è IPPNU, Farida alanjut pangabdiyân è Fatayat NU bân samangkèn ajabat bekkèl Sekretaris PP Fatayat NU periode 2022–2027. Lèbât organisasi ka'dinto, salèrana konsisten ngawal mas'alah  strategis bâbinè' ngodâ NU, è bidang pendidikan, perlindungan sosial, bân pangowadhân ekonomi kalowarghâ abasis komunitas.

Salaènna aktif è lingkungan NU, Farida jhughân andi' kontribusi è ranah politik. Salèrana è catet mènangka Sekretaris Bidang Kerja Sama Lowar Naghârâ DPP Partai Kebangkitan Bangsa (2024–2029), Sekretaris Bidang Organisasi DPP Bâbinè' Bhângsa (2024–2029), bân ajabat Bekkèl Katua DPP KNPI (2015–2018).Ayuningrum, Retno (17 September 2025). "Profil Farida Farichah, Wamenkop yang Baru Dilantik Prabowo". detik.com. Èaksès tangghâl 17 September 2025.

 Karir 
Farida Farichah amolaè kontribusina È pamarènta'an mènangka Asistèn Ahli Kamenterian Dhisa, Pembangunan Daèrah Tertinggal, bân Transmigrasi (2012–2014). Salèrana akarir è parlemèn mènangka Tenaga Ahli Angghuta DPR RI (2014–2019, 2019–2024, bân 2024–2025).

Taon 2025, Farida èkaparcajâ maso' dâlem  kabinet mènangka Bekkèl Menteri Koperasi dâlem Kabinèt Merah Putih. Dâlem jabadhânna ka'dinto, salèrana negghâssaghi komitmen makowat fungsi koperasi mènangka soko ghuru perekonomian ra'yat."Farida Farichah Jadi Wamen Koperasi, Sinyal Prabowo Beri Panggung Anak Muda di Program Ekonomi Rakyat?". Daily Notif. 17 September 2025. Èaksès tangghâl  2025-09-17.

 Sombher-sombher